Sanjuno - Works | Archive of Our Own
1 Work by Sanjuno in Teenage Mutant Ninja Turtles (IDW Comics)
Shadow Jones (1)
Ue-Sama (TMNT) (1) Uitspraak begin in reuse bende-verhoor | Maroela Media
Die hooggeregshof in die Wes-Kaap het hierdie week begin met die uitspraak in een van die gruwelikste kriminele sake in die hof se geskiedenis.
Ná ŉ verhoor van vier jaar, sal regter Chantal Fortuin oor die volgende twee of drie weke ŉ 800-bladsye uitspraak lewer in die saak teen die 28s-bendeleier George “Geweld” Thomas en sy 17 medebeskuldigdes.
Die beskuldigdes staan tereg op 19 aanklagte van moord, 27 aanklagte van poging tot moord, asook aanklagte van roof, rampokkery en die onwettige besit van vuurwapens. Hulle het aanvanklik tereg gestaan op 166 aanklagte, maar is intussen op 25 aanklagte vrygespreek.
Die saak se hofrekord staan reeds op ŉ allemintige 27 519 bladsye. Deur die verloop van die verhoor is 164 getuies deur die staat geroep, het Eric Ntabazalila, woordvoerder van die Nasionale Vervolgingsgesag (NVG) gesê.
Die groep is ook aangekla vir die moord op ses getuies wat gedurende die verhoor vermoor is. Ongeveer 12 getuies en hul families is in getuiebeskermingsprogramme en talle was vir ŉ tydperk onder polisiebewaking.
Die nommer-bendes (26s, 27s en 28s) het in die laat 1800s begin en het hul oorsprong in tronke en mynkampongs. Volgens die NVG was die 28s onder leierskap van Thomas in die gemeenskappe en hoofsaaklik in die Bishop Lavis-woonbuurt, hoogs georganiseerd met ŉ “militaristiese struktuur en rangorde-sisteem”.
bende Geweld Thomas Wes-Kaap